
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Asociaților la "Uzina Energie Solară Timișoara S.R.L." pentru numirea administratorului societății

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la "Uzina Energie Solară Timișoara S.R.L." pentru numirea administratorului societății;
Având în vedere Hotărârea Consiliului Local al Municipiului Timișoara nr. 719/27.12.2022 privind înființarea Societății "Uzina Energie Solară Timișoara S.R.L.".;
	Având în vedere Hotărârea Consiliului Local al Municipiului Timișoara nr. 177/09.05.2023 privind declanșarea procedurii de selecție a administratorului societății "Uzina Energie Solară Timișoara S.R.L.";
Având în vedere Raportul Comisiei de selecție constituită în baza HCL nr. 64/2021, modificată prin HCL nr. 341/12.07.2022, înregistrat cu nr. TMI2023-002066/21.06.2023, referitor la candidaturile depuse pentru funcția de administrator al societății "Uzina Energie Solară Timișoara S.R.L.";
Având în vedere prevederile Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice;
Facem următoarele precizări:
Ca urmare a finalizării procedurii de selecție pentru postul de administrator al societății "Uzina Energie Solară Timișoara S.R.L.", Comisia de selecție a întocmit Raportul final cu nr. TMI2023-002066/21.06.2023.
Raportul se transmite la conducătorul autorităţii publice tutelare, în vederea mandatării reprezentanţilor în adunarea generală a asociaților, pentru propunerea de administratori.
	În conformitate cu prevederile art. 194 alin. (1) lit. b) din Legea nr. 31/1990 privind societățile, republicată, cu modificările și completările ulterioare, adunarea generală a asociaților are următoarele obligații principale: (...) b) să desemneze administratorii și cenzorii, să îi revoce/demită și să le dea descărcare de activitate, precum și să decidă contractarea auditului financiar, atunci când acesta nu are caracter obligatoriu, potrivit legii.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la "Uzina Energie Solară Timișoara S.R.L." pentru numirea administratorului societății, îndeplinește condițiile pentru a fi supus dezbaterii și aprobării plenului consiliului local. 




Director Economic,						     Consilier BGCMSIP,
  Steliana Stanciu				  			Violeta Lazăr

